35. schôdza NR SR - 2.deň - B. popoludní
Dátum: 2025-05-28
Poslanec: Habánik, Jozef (SMER - SD)
Druh vystúpenia: Vystúpenie v rozprave

18-2 Boli tam ľudia aj zo Štátneho fondu rozvoja a bývania, aby vytvorili jednak ten legislatívny rámec, ale jednak, aby sme aj diskutovali o tom, čo by mohlo byť samotným predmetom podpory z tohto Štátneho fondu rozvoja a bývania, aj keď, samozrejme, si uvedomujeme všetci, že ide o návratné zdroje financovania. Teším sa z toho, že sa do financovania ako do možnosti z financovania cez Štátny fond rozvoja a bývania dostala aj výstavba internátov vrátane získania nových priestorov, či už prístavbou, alebo nadstavbou, alebo možnosti kúpiť nejakú nehnuteľnosť, ktorá by bola vhodná na rekonštrukciu a modernizáciu z pohľadu ubytovania študentov či už stredných, alebo vysokých škôl. To znamená, nielen tá samotná modernizácia, rekonštrukcia, tam je to možné financovať dnes aj z iných zdrojov, nielen prostredníctvom Štátneho fondu rozvoja a bývania. Následne sme pristúpili k úprave aj, prostredníctvom novely zákona o vysokých školách sme to upravili, kde sme umožnili vysokým školám, verejným vysokým školám, rozšírili sme možnosti financovania takejto modernizácie, rekonštrukcie kúpy alebo výstavby študentského domova prostredníctvom zmeny limitov pri úverovom, úverovom financovaní, tak aby sme dokázali tieto veci zvládnuť. Možno posledné ešte v tomto trojuholníku, čo ostalo nedoriešené, a to by som chcel pána ministra poprosiť o pochopenie a podporu, je tu ešte v parlamente v druhom čítaní poslanecký návrh zákona venujúci sa miestnemu poplatku alebo poplatku za miestny rozvoj, a tento návrh zákona hovorí, tento zákon hovorí o tom, čo všetko je predmetom poplatku za rozvoj, a čo predmetom poplatku za rozvoj nie je z pohľadu územnej samosprávy. A v príslušných paragrafoch sú potom aj vymedzené tie budovy a nehnuteľnosti, ktoré teda nespadajú pod predmet tohto poplatku za rozvoj. Je tam taxatívne vy, vy, sú tam taxatívne vylúčené zdravotnícke zariadenia, sociálne zariadenia, ale aj zariadenia poskytujúce vzdelávanie. A aktuálne teda prebieha diskusia, či študentské domovy, internáty patria pod túto kategóriu alebo nie, pretože nemusí to byť pre každého, kto vyrubuje takýto poplatok za rozvoj na úrovni územnej samosprávy, jednoznačné. Pripravený aj ňou istý pozmeňovací návrh, doplňujúci návrh pre druhé čítanie tohto poslaneckého návrhu zákona, ak by vznikla dohoda, mohol by som ho ešte v rámci tejto parlamentnej schôdze predložiť. Ak by sme to nevedeli doriešiť doteraz, poprosil by som, aby sme sa k tomu stretli a by som ešte s nejakou iniciatívou v budúcnosti prišiel potom na jesenné, jesenné rokovanie Národnej rady Slovenskej republiky. Našli sme tam prostredníctvom aj rozhovorov cez ministerstvo školstva, ministerstvo dopravy nejaký text, ktorý by mohol byť priechodný, prosím, aby sme to ešte teda vedeli doriešiť. Na koniec môjho vystúpenia, chcem sa ešte raz, pán minister poďakovať za ten ústretový krok, a za to, že sme teda o tom, že sa na tom viacej robilo, ako sa o tom rozprávalo, a že teda 1. januára budúceho roka, tak ako ste povedali vo svojom úvodnom slove, by táto novela zákona o Štátnom fonde rozvoja a bývania stúpila do platnosti. Ďakujem pekne.